《九日三首》
宋代·张嵲

忆昔陶元亮，闲居爱重九。
秋菊虽满园，无钱得沽酒。
怅望平野中，壶浆俄见雠。
开罇对来使，举盏属层岫。
自古节士中，高情复安有。
古人重出处，一往不复又。
俯仰愧前躅，留滞成衰朽。
名玷金闺籍，事落田夫后。
无地可扶犁，有乡但回首。
黄花开已晚，红萸犹可嗅。
闭户无杂宾，独理槽床溜。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。